Blásarasveit Tónlistarskólans í Óskalögum þjóðarinnar Íslenskar skólalúðrasveitir fjölmenntu í Silfurberg í Hörpu sunnudaginn 17. nóvember með sannkallaða maraþontónleika . Þema tónleikanna er „ óskalög ” og höfðu hljómsveitirnar frjálsar hendur við að velja sér sín eigin óskalög til að flytja . Efniskráin var því fjölbreitt og skemmtileg . Tónleikarnir stóðu frá klukkan 11 til 19 , og skipt var um hljómsveit á heila og hálfa tímanum . Fram komu samtals 14 lúðrasveitir víðs vegar af landinu , þar á meðal okkar frábæra blásarasveit , sem Sóley Björk Einarsdóttir stýrir . Hljómsveitin var að sjálfsögðu flottur fulltrúi okkar í höfuðborginni . Samtök íslenskra skólalúðrasveita ( SÍSL ) stóðufyrir viðburðinum með það að markmiði að vekja athygli á starfi íslenskra skólalúðraveita , bæði út á við og ekki síst inn á við , þ.e. að gefa þeim sem eru í skólahljómsveit kost á að sjá og heyra í öðrum hljómsveitum .